DOI: 10.14457/tu.the.2017.1654
title: ความคาดหวัง พฤติกรรมการเปิดรับและความพึงพอใจของผู้ชมที่มีต่อเว็บไซต์ The Standard

description: การวิจัยเรื่อง “ความคาดหวัง พฤติกรรมการเปิดรับและความพึงพอใจของผู้ชมที่มีต่อเว็บไซต์ THE STANDARD” มีวัตถุประสงค์เพื่อศึกษาความสัมพันธ์ระหว่างความ คาดหวัง พฤติกรรม การเปิดรับ และความพึงพอใจ ของผู้ชม ที่มีต่อเว็บไซต์ THE STANDARD ระหว่างตัวแปรต่างๆการวิจัยครั้งนี้เป็นการวิจัยเชิงปริมาณ (Quantitative Research) โดยมีรูปแบบการวิจัยเชิง สำรวจ (Survey Research ) และผู้ตอบแบบสอบถามเป็นผู้กรอกข้อมูลรายระเอียดด้วยตนเอง (Self – Administered) ด้วยวิธีการเก็บข้อมูลจากกลุ่มตัวอย่างเพียงครั้งเดียว (Cross Sectional Study) และใช้แบบสอบถามออนไลน์เป็นเครื่องมือในการเก็บข้อมูล ประชากรในการศึกษานี้ คือ ผู้ชมที่เคยเปิดใช้งานเว็บไซต์ THE STANDARD จำนวน 300 คน ทั้งเพศชายและเพศหญิง อยู่ในช่วง อายุ 15 ปี ขึ้นไป และเก็บรวบรวมข้อมูลในช่วงเดือนพฤษภาคม - มิถุนายน พ.ศ. 2561 สำหรับการ วิเคราะห์ข้อมูลทางสถิติใช้การวิเคราะห์ข้อมูลเชิงพรรณนา (Descriptive Statistics) เพื่ออธิบายถึง ข้อมูลและลักษณะทางประชากร จากกลุ่มตัวอย่างที่ได้ทำการศึกษา เช่น ความคาดหวัง พฤติกรรม การเปิดรับที่มีต่อ เว็บไซต์ THE STANDARD รวมถึงปัจจัยที่ส่งผลต่อความพึงพอใจในข้อมูลข่าวสาร ของเว็บไซต์ THE STANDARD โดยเลือกใช้สถิติมาวิเคราะห์ ได้แก่ ค่าร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Deviation)ผลการวิจัยครั้งนี้พบว่า กลุ่มตัวอย่างส่วนใหญ่เป็นเพศชาย มีอายุระหว่าง 24-32 ปี มีระดับ การศึกษาในระดับ ปริญญาตรี/ เทียบเท่า และประกอบอาชีพเป็นพนักงานบริษัท/ห้างร้านเอกชน พฤติกรรมการเปิดรับของผู้ชมที่มีต่อเว็บไซต์ THE STANDARD พบว่า กลุ่มตัวอย่างส่วน ใหญ่เปิดรับ เว็บไซต์ THE STANDARD โดยเฉลี่ยจำนวน 3 ครั้งต่อสัปดาห์ และใช้โทรศัพท์มือถือ (สมาร์ทโฟน) ใน การเปิดรับข่าวสารมากที่สุด ความคาดหวังของผู้ชมที่มีต่อเว็บไซต์ THE STANDARD พบว่า โดยเฉลี่ย กลุ่มตัวอย่างส่วนใหญ่มีความคาดหวังด้านรูปแบบ มากที่สุด เมื่อพิจารณาเป็นข้อย่อย พบว่าประเด็น สามารถเชื่อมโยงกับแหล่งข้อมูลเพื่อสืบค้นข้อมูลที่เกี่ยวข้อง เช่น หนังสือที่เกี่ยวข้อง บทวิเคราะห์ที่ เกี่ยวข้อง มากที่สุดและ มีความคาดหวังในด้านข้อมูลข่าวสารน้อยที่สุด พิจารณาเป็นข้อย่อย พบว่า ประเด็น ได้รับข้อมูลข่าวสารที่หลากหลายทั้งข่าวในประเทศและต่างประเทศอยู่น้อยที่สุด ความพึง พอใจของผู้ชมที่มีต่อเว็บไซต์ THE STANDARD พบว่า โดยเฉลี่ยกลุ่มตัวอย่างส่วนใหญ่ มีความพึง พอใจของผู้ชมที่มีต่อเว็บไซต์ THE STANDARD รวมทุกด้านโดยรวมอยู่ในระดับมาก มีความพึงพอใจ ด้านข้อมูลข่าวสารและ ความพึงพอใจด้านรูปแบบ มากที่สุด เมื่อพิจารณาเป็นข้อย่อยความพึงพอใจ ด้านข้อมูลข่าวสาร พบว่ามีประเด็นได้รับข้อมูลข่าวสารที่ช่วยเพิ่มพูนความรู้ เช่น ข่าว สารคดี บทความ บันเทิง มากที่สุด ประเด็นได้รับข้อมูลข่าวสารที่หลากหลายทั้งข่าวในประเทศและ ต่างประเทศ น้อยที่สุด และความพึงพอใจด้านรูปแบบ ในประเด็นสามารถเชื่อมโยงกับแหล่งข้อมูล เพื่อสืบค้นข้อมูลที่เกี่ยวข้อง เช่น หนังสือที่เกี่ยวข้อง บทวิเคราะห์ที่เกี่ยวข้องมากที่สุด และประเด็น ตัวหนังสือ หรือการเรียบเรียงเนื้อหาบทความต่างๆ มีความชัดเจนเข้าใจง่ายน้อยที่สุด ผลของ ความสัมพันธ์ระหว่างความคาดหวังของผู้ชมที่มีต่อเว็บไซต์ THE STANDARD กับพฤติกรรมการ เปิดรับ ของผู้ชมที่มีต่อเว็บไซต์ THE STANDARD พบว่ามีความสัมพันธ์กันทางบวก โดยมีนัยสำคัญ ทางสถิติที่ระดับ 0.01 ผลของความสัมพันธ์ระหว่างพฤติกรรมการเปิดรับ ของผู้ชมที่มีต่อเว็บไซต์ THE STANDARD กับความพึงพอใจของผู้ชมที่มีต่อเว็บไซต์ THE STANDARD พบว่ามีความสัมพันธ์กัน ทางบวก โดยมีนัยสำคัญทางสถิติที่ระดับ 0.01